stanford-oval/wikipedia huggingface dataset:
ג'ונתן סטרג'ס
הערות שוליים

↑  "Jonathan Sturges". Ancestry.com. נבדק ב-30 בדצמבר 2012. {{cite web}}:  (עזרה)
↑  "The Sturges Family" (PDF). Fairfield History.org. אורכב מ-המקור (PDF) ב-3 בנובמבר 2013. נבדק ב-30 בדצמבר 2012. {{cite web}}:  (עזרה)
↑  Chamberlain, Joshua Lawrence and John De Witt (1900). Universities and their sons: history, influence and characteristics of American universities, with biographical sketches and portraits of alumni and recipients of honorary degrees, Volume 5. R. Herndon company. p. 236.
↑  Denboer, Gordon R (1984). Documentary History of the First Federal Elections, 1788-1790. Univ of Wisconsin Press. p. 57. ISBN 9780299095109.
↑  "STURGES, Jonathan, (1740-1819)". Biographical Directory of the United States Congress. נבדק ב-30 בדצמבר 2012. {{cite web}}:  (עזרה)
↑  "Sturges, Jonathan (1740-1819)". The Political Graveyard. נבדק ב-30 בדצמבר 2012. {{cite web}}:  (עזרה)
↑  Day, Thomas (1809). Reports of Cases Argued and Determined in the Supreme Court of Errors, of the State of Connecticut, in the years 1805, 1806, and 1807. Vol. 2. p. xii-xiii.
↑  "Rep. Jonathan Sturges". Govtrack.us. נבדק ב-30 בדצמבר 2012. {{cite web}}:  (עזרה)
↑  "Voteview | Plot Vote: 2nd Congress > House > 85". voteview.com. נבדק ב-2023-08-21.
↑  New York Genealogical and Biographical Society (1919). The New York genealogical and biographical record. New York Genealogical and Biographical Society. p. 230.
↑  "Sturges, Lewis Burr (1763-1844)". The Political Graveyard. נבדק ב-30 בדצמבר 2012. {{cite web}}:  (עזרה)
↑  Oaklander, Christine I. (2008). "Jonathan Sturges, W. H. Osborn, and William Church Osborn: A Chapter in American Art Patronage". Metropolitan Museum Journal. 43: 173–194. doi:10.1086/met.43.25699093. JSTOR 25699093.
| --- | --- |
בקרת זהויות :  US Congress: S001047
דב יפה

| --- | --- |

 לידה:  3 ביוני 1928 ט"ו בסיון ה'תרפ"ח וילנה
 פטירה:  8 בנובמבר 2017 (בגיל 89) י"ט בחשוון ה'תשע"ח
 כינוי:  זקן המשגיחים בארץ ישראל
 מקום קבורה:  רכסים
 מדינה:  ישראל 
 השכלה:  ישיבת פוניבז' 
 מקום פעילות:  זכרון יעקב, כפר חסידים, רכסים, ירושלים
 תקופת הפעילות:  ? – 8 בנובמבר 2017 
 השתייכות:  ליטאים
 תחומי עיסוק:  משגיח רוחני
 חיבוריו:  "לעבדך באמת"
 בת זוג:  רבקה
 
הרב דב יפה (וילנא, ט"ו בסיוון ה'תרפ"ח, 3 ביוני 1928 - רכסים, י"ט בחשוון ה'תשע"ח, 8 בנובמבר 2017) היה מן הבולטים בקרב אישי תנועת המוסר במאה ה-21, מנהל רוחני בישיבת כנסת חזקיהו שברכסים. בשנותיו האחרונות כיהן כחבר מועצת גדולי התורה של דגל התורה.
ביוגרפיה

נולד בווילנה לטובה גיטל ולצבי יחזקאל יפה. בשנת ה'תרצ"ה (1935) עלתה משפחתו לארץ ישראל והתיישבה בתל אביב. למד בישיבת היישוב החדש, שם התקרב לרב יואל קלופט, ובהמשך למד בישיבה שהקים רבו בפרדס חנה. אחר כך למד בישיבת חברון שבירושלים, חלק מהתקופה בחברותא עם הרב חיים ישעיהו הדרי. באותה תקופה התקרב לרב יחזקאל סרנא, והושפע רבות מהרב יעקב משה חרל"פ. בעקבות מלחמת ה'תש"ח עבר לישיבת פוניבז' שבבני ברק, שם הכיר את המשגיח הרב אליהו אליעזר דסלר. באותה תקופה הוא עמד בקשר אישי עם החזון איש, ובעקבות הדרכה ממנו עבר ללמוד בישיבת סלבודקה שבעיר עם חבר. לימים הרבה לצטט בשמו אמרות והדרכות.
בשנת ה'תשי"א התחתן עם רבקה כהן, שגדלה כיתומה בבית דודה הרב אהרן כהן, ראש ישיבת חברון. לאחר נישואיו גר בשכונת גאולה, בסמוך לישיבה, ולמד כשלוש שנים בכולל שבישיבת מיר. שם שמע שיחות מהמשגיח הרב יחזקאל לוינשטיין.
בתמיכת הרב אליהו לופיאן, המנהל הרוחני של ישיבת כנסת חזקיהו, החל הרב יפה למסור בה ועדים, עוד כששכנה בזכרון יעקב. בשנת ה'תשט"ו, כאשר היה הרב יפה בן 27, הזמינו הרב לופיאן לכהן לצדו כמשגיח קבוע. הרב יפה עבר להתגורר ברכסים, בסמוך לישיבה. הוא מסר "ועדים", ופעם בשלושה שבועות מסר שיחה במקום הרב לופיאן. באלול ה'תש"ל, לאחר פטירת הרב לופיאן, התמנה תחתיו למנהל הרוחני של הישיבה. כאשר נפתחה ישיבת "כנסת חזקיהו לצעירים", על ידי הרב אליהו אליעזר מישקובסקי, מסר הרב יפה את שיעור הפתיחה.
בשנת ה'תש"ל נקרא הרב יפה על ידי הרב הלל כגן, משגיח ישיבת גרודנא, לכהן בה כמנהל רוחני ומסר שם שיחות מספר שנים. בשנת ה'תשמ"ז החל למסור שיחות בישיבת קול יעקב בירושלים. בשנותיו האחרונות מסר גם שיחה שבועית בישיבת "קרן אורה" שבכרמיאל. כן מסר שיחות מוסר בבית המוסר בירושלים. בביתו שברכסים מסר בכל שבוע מספר "ועדים" מוסריים, למחנכים, לאברכים ולבחורים.
בכ"ו באב ה'תשע"ב צורף הרב יפה למועצת גדולי התורה של דגל התורה. היה מנשיאי קופת העיר בני ברק והצטרף למסעות גדולי התורה שארגנה הקופה החל משנת ה'תשס"ט, כן יסד את מעמדי התפילה בי"א בסיוון, יום פטירת השל"ה, על קברו. היה מורה הדרך של מוסדות חרדיים, בהם רשת הכוללים "רינה של תורה".
נפטר לאחר תקופת מחלה, בי"ט בחשוון ה'תשע"ח. הלווייתו יצאה מקריית צאנז בנתניה שם שהה בתקופת חייו האחרונה בבית החולים לניאדו. האדמו"ר מצאנז הספידו. לאחר מכן המשיכה ההלוויה לישיבת קול יעקב בירושלים, שם ספדוהו הרב שמואל אוירבך, הרב יהודה עדס והרב דוד כהן. משם המשיכה ההלוויה לישיבתו ברכסים, שם ספדו לו ראשי הישיבה, וכן הרב ברוך מרדכי אזרחי, הרב ברוך דב פוברסקי והרב דוב לנדו. נטמן בבית הקברות המשותף לכפר חסידים ורכסים.
שיחותיו והנהגותיו

בשיחותיו דיבר בעברית רגילה, ולא ב"לשון הקודש" הנהוגה בישיבות הליטאיות. נהג לומר שהוא עצמו לא בא אלא להגיש בפני השומעים את דברי חז"ל והעבודה המוסרית מוטלת על כל אחד ואחד, כמאמר חז"ל: "אם אין אני לי מי לי". עוד הדגיש שעל כל אחד ואחד ללמוד מדי יום ספר מוסר קבוע, עד לסיומו, ואת הבאים אליו נהג לשאול איזה ספר מוסר הם לומדים בקביעות.
הוא מחה נגד עשיית מצוות כ"עול", ללא רגשי הנאה ואושר, והתנהלות דתית מתוך עצבים ("נרווים") וקפדנות, ואמר בשם החזון איש שהדבר גורם לחילול השם, כי נראה שכדי להיות צדיק צריך להיות קפדן. התנהל באופן רך ומקרב כלפי התלמידים.
בזקנותו אמר: ”כשהתחלתי לכהן כמשגיח הייתי צעיר המשגיחים שבדור, ועתה קוראים לי זקן המשגיחים שבדור, וזה עבר כל כך מהר - ללמדכם שהחיים עוברים ביעף ועל האדם לנצלם אך למוטב, כי לא יהא סיפק בידו להתעלות כמשאלתו כל ימיו”.
משפחתו

בנו הרב צבי, ר"מ בישיבת "קרן אורה" בכרמיאל
בנו הרב מרדכי, ראש בית המדרש "פרידמן" בישיבת מיר
חתנו הרב שלום חיים וייס, משגיח בישיבת זכרון מיכאל
חתנו הרב יונתן אבר, היה משגיח בישיבת אור ישראל וכיום משגיח בישיבת היכל יצחק
חתנו הרב דניאל ארנפרוינד, משגיח בישיבת תפרח
חתנו הרב נתן שרון, מבני ברק, מחבר ספרי הלכה
חיבוריו

לעבדך באמת - שיחות מוסר בענייני חודש אלול
לעבדך באמת - שיחות מוסר בענייני אמונה, תורה, מועדים, גמילות חסדים, וכן רשימות והדרכות ממרן החזון איש
דברי חכמים; דברי מוסר - קונטרסים על חודש אלול וחנוכה, נערכו על ידי תלמידיו בישיבת כנסת חזקיהו
לעבדך באמת - על חומשים בראשית, שמות, ויקרא
הערות שוליים

↑  נמנה בין המשגיחים הבולטים בישראל, ראו: הישיבה הגדולה במגזר החרדי, בארכיון האינטרנט של אתר "אנשים ישראל"
↑  על פי פרסום ביתד נאמן הוא העיד על עצמו שנולד מהול (ראה בקישורים חיצוניים).
↑  "האדם הקדוש ביותר שזכיתי לפגוש", באתר ערוץ 7, 15 בנובמבר 2017
הרב אליעזר מלמד, בשבע, כשרבי דב יפה שמח מספרו של הרב קוק, באתר בחדרי חרדים, 16 בנובמבר 2017
↑  ראו גם בהקדמת הספר "פאר הדור" על חיי החזון איש
| מועצת גדולי התורה של דגל התורה |
| --- | --- | --- |
מנהיג: 
| מנהיגים בעבר | הרב אלעזר מנחם מן שך • הרב יוסף שלום אלישיב (דה פקטו) • הרב אהרן יהודה ליב שטינמן • הרב חיים קניבסקי (דה פקטו) • הרב גרשון אדלשטיין |  |
| חברים בעבר | הרב ישכר דב רוקח • הרב נסים קרליץ • הרב אברהם יעקב זלזניק • הרב מיכל יהודה ליפקוביץ • הרב מרדכי מן • הרב צבי מרקוביץ • הרב חיים פינחס שיינברג • הרב זלמן רוטברג • הרב בנימין ביינוש פינקל • הרב אברהם פרבשטין • הרב נתן צבי פינקל • הרב נסים טולדנו • הרב ברוך רוזנברג • הרב יצחק שיינר • הרב דב יפה • הרב אריה פינקל • הרב ברוך מרדכי אזרחי • הרב ברוך ויסבקר |  |
| חברים בהווה | הרב מאיר צבי ברגמן • הרב ברוך דב פוברסקי • הרב יצחק זילברשטיין • הרב משה יהודה שלזינגר •  הרב משה הלל הירש • הרב דוד כהן • הרב אברהם יצחק קוק • הרב אביעזר פילץ • הרב צבי דרבקין • הרב יצחק הקר • הרב אריה לוי • הרב שרגא שטינמן • הרב אליעזר יהודה פינקל |  |
| חברים שפרשו מהמועצה | הרב שמואל אוירבך • הרב יהודה עדס • הרב משה שמואל שפירא |  |
| מזכירים | אפרים צמל • אברהם רובינשטיין |  |
| --- | --- |
בקרת זהויות :  NLI: 987007299807505171  ISNI: 0000 0000 7694 8827  LCCN: nr2003033282  VIAF: 54094501   WorldCat (עם VIAF): 54094501 
הרב יפה, מאזין עם הרב אליהו לופיאן לשיעורו של הרב אליהו אליעזר מישקובסקי בישיבת כנסת חזקיהו
אבבא

| --- | --- |


בכיוון השעון (מימין למעלה): בני אנדרסון, אנייטה פלטסקוג, ביורן אולבאוס, ואנני-פריד לינגסטד
 מקום הקמה:  סטוקהולם 
 מוקד פעילות:  שוודיה שוודיה
 תקופת הפעילות:  1972–1982  2017
 סוגה:  פופ • דיסקו • פופ רוק
 כלי נגינה:  מקלדת אלקטרונית, גיטרה, פסנתר, אקורדיון 
 חברת תקליטים:  פולידור • אטלנטיק • אפיק RCA • פולאר מיוזיק
 פרסים והוקרה:  Rockbjörnen for the century's Swedish group/artist (1999)  Musikexportpriset (2021)  היכל התהילה של הרוק אנד רול (2010) 
 www.abbasite.com
 פרופיל ב-IMDb
 חברים
 אנייטה פלטסקוג ביורן אולבאוס בני אנדרסון אנני-פריד לינגסטד
 
חברי הלהקה
אַבְּבָּא (ABBA) היא להקת פופ שוודית, שהייתה פעילה בין השנים 1972 ל-1982 ושרה באנגלית. נחשבת לאחת הלהקות המצליחות ביותר בכל הזמנים. הלהקה זכתה להצלחה גדולה ומכירות האלבומים שלה, הנמשכות עד היום, שניות רק למכירות הביטלס ועומדות על למעלה מ-300 מיליון עותקים. שירי הלהקה זכו לפרסום עולמי; הידועים שבהם הם: "ווטרלו" (Waterloo), שב-2005 זכה בתואר "שיר האירוויזיון של כל הזמנים", "Take a Chance on Me", "מאמה מיה", "SOS" ועוד רבים אחרים.
היסטוריה > שנות השישים: לפני הקמת הלהקה

מייסדי הלהקה היו הזמרים וכותבי השירים של הלהקה, ביורן אולבאוס ובני אנדרסון, שנפגשו במסיבה באביב 1966 והחליטו שעליהם "לאחד כוחות" וליצור מוזיקה ביחד. הרעיון לא התממש בהתחלה, משום שבני היה באותו הזמן קלידן בלהקה שוודית פופולרית בשם Hep stars. בהופעה במאלמה הכיר בני את הזמרת אנני-פריד לינגסטד. היא הייתה אז בת עשרים ונהגה להופיע עם זמרים שונים. כמו כן, היא הופיעה בפסטיבלים שונים ביפן ובוונצואלה, ובנוסף, הספיקה כבר להפוך לאם לשני ילדים. ב-1969 נפגשו ביורן ואנייטה פלטסקוג בתוכנית בטלוויזיה השוודית והתאהבו. בתחילה הופיעו והקליטו רק ביורן ובני ביחד. שירם הראשון המשותף היה "היא הנערה בשבילי", שנכתב עבור סרט ארוטי שוודי בשם "אינגה" ב-1969.
היסטוריה > 1970–1973: הקמת הלהקה

בשנת 1970 הוציאו את האלבום "Lycka" (בעברית: מזל) שהוקלט בשוודית. הסינגל מתוך האלבום נקרא "היי אשמאי זקן", ופרידה ואנייטה ביצעו בו את קולות הרקע. ב-1971 חתם ההרכב על חוזה עם חברת ההקלטות השוודית Polar והתחיל להקליט. שתי הזמרות הפכו לסולניות ההרכב במקום הבנים, והסינגל "People Need Love", היה השיר הראשון של הלהקה שהצליח מאוד ביפן ב-1972. ביולי 1971 ביורן ואנייטה נישאו, ושבע שנים אחר כך בני ופרידה עשו כמותם, כשהלהקה כבר הייתה בשיאה. תחילה נקראה הלהקה בשם הלא קליט "אנייטה, ביורן, בני, ואנני-פריד" ודרוש היה שם חדש. אמרגן הלהקה, סטיג אנדרסון, בחר באותיות הראשונות בשמותיהם הפרטיים וצירפן לשם "אבבא", אך אז התעוררה בעיה נוספת: בשוודיה כבר הייתה קיימת חברה לייצור שימורי דגים בשם זה (החברה קיימת עד היום). לאחר דין ודברים קצר הסכימה החברה שגם הלהקה החדשה תיקרא "אבבא".
היסטוריה > 1974–1976: פריצת הדרך

בפברואר 1973 ניסתה הלהקה להגיע לתחרות האירוויזיון עם השיר "Ring Ring". השיר לא הצליח להיכנס לתחרות, אך למרות זאת, הצליח בקרב הקהל השוודי כשהגיע למקום השלישי בקדם האירוויזיון (המלודיפסטיבלן). שנה אחר כך, באירוויזיון 1974, השתתפה הלהקה שוב עם השיר "Waterloo", וזכתה בתחרות. שיר זה גם נבחר ב-2005 כשיר היובל באירוויזיון. השיר, והאלבום בשם זה, נמכרו בהצלחה גדולה בבריטניה. לאחר הזכייה הוציאה הלהקה עוד כ-18 להיטים, שמונה מהם הגיעו לפסגת מצעד הפזמונים הבריטי: "Mamma Mia"‏ (1976),‏ "Fernando"‏ (1976),‏ "Dancing Queen"‏ (1976),‏ "Knowing Me, Knowing You"‏ (1977),‏ "The Name Of The Game"‏ (1977),‏ "Take A Chance On Me"‏ (1978),‏ "The Winner Takes It All"‏ (1980) ו-"Super Trouper"‏ (1980).
היסטוריה > 1976–1981: שיא ההצלחה

ביוני 1976 הופיעו אבבא בחתונתו של מלך שוודיה. בפברואר 1977 יצאו למסע הופעות באוסטרליה, אך בבריטניה הופיעו בשתי הופעותיהם הגדולות והחשובות ביותר: לאולם "אלברט הול" (9,000 מקומות ישיבה) הוזמנו 3.5 מיליון כרטיסים. את רוב השנה בילתה הלהקה במסע הופעות, והמופע האחרון באוסטרליה צולם לסרט "ABBA - The Movie". בספטמבר 1979, בהופעה באדמונטון, פתחה אבבא את סיבוב ההופעות בצפון אמריקה. ב-9 בינואר 1979 השתתפו חברי הלהקה במופע התרמה ליוניצ"ף בניו יורק ואף תרמו לארגון את ההכנסות מהסינגל "Chiquitita".
אבבא נודעו גם בשל התלבושות הצבעוניות שלהם, אשר בתקופת שנות ה-70, התאימו מאד לרוח הזמן. גם הקליפים שלהם התפרסמו מאוד, והיו לדוגמה ראשונה לז'אנר שכזה. רוב הקליפים בוימו בידי לאסה הלסטרם (שגם ביים את הסרט שלהם, "ABBA - The Movie"). חלק מהקליפים נחשבים לקלאסיקה. רוב הקליפים נאספו ב-"DVDs ABBA Gold" וב-"The Definitive Collection".
היסטוריה > 1981–1982: הדעיכה והפירוק

בשנת 1981 יצא אלבום האולפן האחרון של הלהקה "The Visitors". לאחריו, הקליטו חברי הלהקה עוד שישה שירים שהיו מיועדים לצאת באלבום אולפן נוסף, אך העבודה על האלבום ההוא מעולם לא הושלמה, ורוב השירים יצאו בהדרגה כסינגלים או באוספים מאוחרים יותר. ששת השירים האחרונים שאבבא הקליטה הם: "Just Like That",‏ "Cassandra",‏ "You Owe Me One",‏ "I Am The City",‏ "The Day Before You Came" ו-"Under Attack".
הלהקה מעולם לא הכריזה רשמית על פירוק, אך מאז נובמבר 1982 הם לא הקליטו או הופיעו יחדיו.
מקובל להניח שמשברים בזוגיות בקרב חברי הלהקה הם שהביאו לפירוק, אך הגירושים אינם הגורם היחיד שהביא לפירוקה. אנייטה וביורן התגרשו כבר ב-1980, אחרי תשע שנים של נישואים, שבמהלכן נולדו להם שני ילדים – לינדה וכריסטיאן. למרות הגירושים, הם המשיכו לעבוד יחד במסגרת הלהקה במשך שלוש שנים פוריות נוספות. בדיעבד היו אלה שנות השיא של הלהקה. הגירושין של פרידה ובני ב-1981 הפכו את האווירה בקרב חברי הלהקה לקשה וטעונה יותר, אך ביורן הקפיד לציין בכל הראיונות, שבחברה השוודית גירושים הם תופעה מאוד נפוצה, ואין בכך כדי לפגוע בקשר המקצועי בין גרושים.
במקביל, ניכרה מאז 1981 דעיכה במידת ההצלחה שלה זכתה הלהקה במצעדי הפזמונים ובמכירות אלבומים וסינגלים. בעוד שבשנת 1980 שני להיטים מהאלבום Super Trouper – "המנצח זוכה בכל" ושיר הנושא – זינקו למקום הראשון במצעדים בבריטניה, ארצות הברית, אוסטרליה, גרמניה, שוודיה ומדינות נוספות, שנה לאחר מכן, הסינגל "One Of Us" הגיע רק למקום השלישי במצעד הבריטי. הסינגלים שיצאו אחריו לא הצליחו להשתחל ל-20 הגדולים. גם המכירות של אלבום האולפן האחרון, "The Visitors", משנת 1981 היו נמוכות באופן משמעותי מהמקובל עבור אלבומי אולפן קודמים של הלהקה.
מלבד הדעיכה במצעדים, מבקרים מוזיקליים, מעריצים ויותר מכל, חברי הלהקה עצמם, מודים שחלק מהקלטות האולפן האחרונות של הלהקה התאפיינו ברמה טכנית ומקצועית לא מספקת. משום כך, בני וביורן גנזו שני שירים: "I Am The City" (שהתפרסם בסופו של דבר רק ב-1993 באוסף "More Abba Gold") והשיר "Just Like That" שנותר גנוז עד עצם היום הזה, אך קטעים ממנו דלפו לקהל הרחב, לאחר שפורצים הצליחו לגנוב קלטת דמו של השיר מהמכונית של ביורן אולבאוס. מבין השירים האחרונים שכן שוחררו, "You Owe Me One" ו-"Under Attack", ניכר פיחות ביכולות המקצועיות של הלהקה – הטקסטים סתמיים והעיבודים דלים למדי. יוצא דופן הוא השיר "היום שלפני בואך" (The Day Before You Came), שנחשב ליצירת מופת בקרב מעריצים ומבקרים מוזיקליים, והוא גם השיר האחרון שהלהקה הקליטה.
גורם נוסף שהוביל לפירוק הלהקה הוא הפזילה לקריירות עצמאיות. בשנת 1982 הוציאה פרידה את אלבום הסולו "Something's Going On". היא אמנם הוציאה לאור מספר אלבומי סולו קודמים במקביל לעבודתה בלהקה, אך "Something's Going On" הופק על ידי פיל קולינס מג'נסיס והוקלט באנגלית, בעוד שאת אלבומי הסולו הקודמים שלה הפיק בעלה דאז וחבר הלהקה, בני אנדרסון, והם הופצו רק בשוודיה. אנייטה הוציאה ב-1983 אלבום סולו באנגלית בשם "Wrap Your Arms Around Me" בהפקת מיק צ'פמן, שהתפרסם עוד קודם לכן בין היתר כמפיק של בלונדי. במקביל, הבנים פרשו לכתיבת שני מחזות זמר מפרי עטם: "Chess" באנגלית, שזכה להצלחה רבה בלונדון ושני להיטים מתוכו הגיעו לפסגות המצעדים בעולם: "I Know Him So Well" ו-"One Night In Bangkok". כמו כן, הם כתבו מחזמר שוודי בשם "קריסטינה מדובנמולה" – אפוס אודות ההגירה משוודיה לארצות הברית במאה ה-19.
ביקורת ומורשת

במשך השנים הלהקה ספגה ביקורות על שלכאורה יצרה מוזיקה "לכל המשפחה", כלומר קליטה וממוסחרת, ולא רוק מתקדם או שירי מחאה. לסגנון המוזיקלי של אבבא (שלא מעט להקות אחרות חיקו) הוצמד הכינוי המזלזל "אמצע הדרך" (Middle Of The Road). בנוסף לביקורת על טיב היצירה של אבבא, העיתונות השוודית לא חסכה את שבטה בכל הנוגע להצלחה של הלהקה, שהתבטאה ברווחים עצומים מתמלוגים. בחברה השוודית של שנות השבעים של המאה ה-20 עושר פרטי נתפס כטאבו. כך למשל עטיפת האלבום Arrival, עם תמונה של חברי הלהקה יושבים בתוך מסוק שקוף, ספגה אף היא לביקורת. המבקרים ראו בכך סמל לבועה שבה הסתגרו חברי הלהקה כביכול.
על כך יש שיטענו שיש רבדים עמוקים וחדשנות יותר ביצירה של אבבא. הטקסטים של חלק מהשירים הפחות ידועים של הלהקה דנים בסוגיות חברתיות שנויות במחלוקת או בעניינים פוליטיים רגישים. כך למשל "היי היי הלן" (באנגלית: Hey Hey Helen) שמופיע כבי סייד של הסינגל מאמה מיה ונכלל באלבום "ABBA" עוסק בפמיניזם ובאמהוּת חד הורית. גם השיר "מה לגבי ליווינגסטון" (What About Livingstone) מתוך האלבום "Waterloo" מבטא תמיכה במסעות המאוישים לירח, סוגיה שהייתה אז שנויה במחלוקת עקב העלות הכספית האדירה של תוכנית אפולו. גם באלבומים מאוחרים יותר דנו שירי הלהקה בסוגיות רגישות כגון אימי השירות החשאי במדינות הגוש הקומוניסטי בתקופת המלחמה הקרה (השיר The Visitors), או החשש מפני מלחמה (בשיר Soldiers).
מבחינה טכנולוגית, אבבא הייתה חלוצה בפיתוח טכניקות הקלטה חדשניות דוגמת "קיר סאונד" (Wall of Sound), שהעניקו לשיריה צליל עשיר אופייני כבר ב-1973. האלבום "המבקרים" משנת 1981 היה ככל הנראה אלבום הפופ הראשון שהוקלט ונערך דיגיטלית. הווידאו קליפ ל-"The Day Before You Came" נחשב אף הוא לפורץ דרך בזמנו.
דיסקוגרפיה > אלבומי אולפן

1973: Ring Ring
1974: Waterloo
1975: ABBA
1976: Arrival
1977: The Album
1979: Voulez-Vous
1980: Super Trouper
1981: The Visitors
2021: Voyage
דיסקוגרפיה > אלבומי אוסף

1975: The Best of ABBA
1975: Greatest Hits
1979: Greatest Hits Vol. 2
1980: Gracias Por La Música
1982: The Singles: The First Ten Years
1992: ABBA Gold: Greatest Hits
1993: More ABBA Gold: More ABBA Hits
1993: Oro: Grandes Éxitos
1998: Love Stories
2001: The Definitive Collection
2005: 18 Hits
2006: Number Ones
דיסקוגרפיה > אלבומי הופעה

1986: ABBA Live
2014: Live at Wembley Arena
הופעות > סיבובי הופעות

1973: Swedish Folkpark Tour
1974–1975: European Tour
1977: European & Australian Tour
1979–1980: ABBA: The Tour
2022–2024: ABBA Voyage
פרסים ומועמדויות

| פרס | שנה | קטגוריה | עבודה מועמדת | תוצאה |
| --- | --- | --- | --- | --- |
| פרסי המוזיקה הבריטית | 1977 | הסינגל הבינלאומי הטוב ביותר | ABBA | מועמדות |
| פרסי המוזיקה הבריטית | 2022 | הלהקה הבינלאומית הטובה ביותר | אבבא | מועמדות |
| פרסי הגראמי | 2022 | הקלטת השנה | "I Still Have Faith in You" | מועמדות |
| פרסי הגראמי | 2023 | אלבום השנה | Voyage | מועמדות |
| פרסי הגראמי | 2023 | אלבום הפופ הווקאלי הטוב ביותר | Voyage | מועמדות |
| פרסי הגראמי | 2023 | הקלטת השנה | "Don't Shut Me Down" | מועמדות |
| פרסי הגראמי | 2023 | ביצוע הפופ הטוב ביותר של צמד/להקה | "Don't Shut Me Down" | מועמדות |
הערות שוליים

↑  Moskowitz, David V. (31 באוקטובר 2015). The 100 Greatest Bands of All Time: A Guide to the Legends Who Rocked the World. GREENWOOD Publishing Group Incorporated. p. 1. ISBN 978-1440803390. ארכיון מ-24 ביולי 2020. נבדק ב-29 במרץ 2016. {{cite book}}:  (עזרה)
↑  David Basham, ABBA Nixes Billion-Dollar Offer To Reunite, MTV, 02.02.2000
↑  להקת אבבא הודיעה כי תוציא בקרוב מוזיקה חדשה, באתר וואלה, 27 באפריל 2018
↑  Andrés Buenahora, ABBA Sends Trump Campaign a Cease and Desist Letter Over Use of Group’s Songs at Rallies, Variety, ‏2024-08-29 (באנגלית אמריקאית)
| להקת אבבא |
| --- | --- | --- |
| חברי הלהקה | אנייטה פלטסקוג • ביורן אולבאוס • בני אנדרסון • אנני-פריד לינגסטד |  |
| שירי הלהקה |  Chiquitita •‏ Dancing Queen •‏ Does Your Mother Know •‏ Fernando •‏ Gimme! Gimme! Gimme! (A Man After Midnight) •‏ Honey, Honey •‏ I Do, I Do, I Do, I Do, I Do •‏ I Have A Dream •‏ Knowing Me, Knowing You •‏ Lay All Your Love On Me •‏ Mamma Mia •‏ Money, Money, Money •‏ One Of Us •‏ Our Last Summer •‏ SOS •‏ Slipping Through My Fingers •‏ Super Trouper •‏ Take a Chance on Me •‏ Thank You for the Music •‏ The Day Before You Came •‏ The Name Of The Game •‏ The Winner Takes It All •‏ Under Attack •‏ Voulez-Vous •‏ Waterloo •‏ When All Is Said and Done • ‏ Summer Night City • ‏ Angeleyes • ‏ Move On • ‏ Happy New Year • ‏ Under Attack  •‏ My Mama Said •‏ Watch Out •‏ You Owe Me One •‏ Tropical Loveland •‏ The King Has Lost His Crown  |  |
| שונות | ביורן אגיין - להקת המחווה • מאמה מיה! - המחזמר • מאמה מיה! - הסרט • מאמה מיה! Here We Go Again - סרט ההמשך • אבבא: המוזיאון • דיסקוגרפיה של ABBA |  |
| --- | --- |
בקרת זהויות :  NLI: 987007390238205171  PLWABN: 9810660401505606  BIBSYS: 90086884  BNE: XX82470  BnF: cb139014532 (data)  CiNii: DA13281296  GND: 2081856-7  ISNI: 0000 0001 0939 8682  LCCN: n78090836  LNB: 000144465  MusicBrainz: d87e52c5-bb8d-4da8-b941-9f4928627dc8  NKC: olak2002112664  NLA: 35153548  RERO: 02-A002903023  SELIBR: 240510  SNAC: w6z674rr  SUDOC: 027348148  Trove: 844163  VIAF: 132672797   WorldCat (עם VIAF): 132672797 
אנייטה פלטסקוג בהופעה באוסלו, 1977
חברי הלהקה בהקרנת הבכורה של הסרט "מאמא מיה!" בסטוקהולם, 2008
אלבום האולפן "Super Trouper".
ABC

ערך זה עוסק ברשת תקשורת אמריקאית. אם התכוונתם למשמעות אחרת, ראו .
| --- | --- |

 פרטי הערוץ
 מדינה:  ארצות הברית ארצות הברית
 סוג:  רשת טלוויזיה אמריקאית ורדיו
 תאריך השקה:  12 באוקטובר 1943 (רדיו)   19 באפריל 1948 (טלוויזיה)
 בעלות:  חברת וולט דיסני
 שפה:  אנגלית
 משרד ראשי:  מנהטן, ניו יורק
 שיטת שידור:  NTSC   HDTV
 
 http://abc.go.com/
ABC או איי. בי. סי. (קיצור של American Broadcasting Company – "חברת השידור האמריקנית") היא רשת טלוויזיה ורדיו בארצות הברית. הרשת נוסדה בשנת 1943 על ידי אדוארד נובל, לאחר שפוצלה מרשת NBC, ונמצאת בבעלות חברת וולט דיסני משנת 1996.
משנות ה-20 פעלו בארצות הברית שתי רשתות רדיו עיקריות - CBS ו-NBC. האחרונה כללה שתי רשתות נפרדות, שכונו "הרשת האדומה" ו"הרשת הכחולה". בתחילת שנות ה-40 משרד התקשורת האמריקני הורה לרשת NBC למכור אחת מהרשתות, כדי לעודד תחרות. ב-12 באוקטובר 1943 הרשת הכחולה נמכרה לאיש העסקים אדוארד נובל, תמורת 8 מיליון דולר. שם הרשת שונה ל-ABC בשנת 1944. מסוף שנות ה-40, הרשת החדשה החלה להתמודד בהצלחה מול שתי הרשתות הוותיקות. שידורי הטלוויזיה ברשת החלו ב-19 באפריל 1948.
ב-9 בפברואר 1953 הרשת נמכרה לחברת UPT, בהנהלת לאונרד גולדנסון. בשנת 1986 הרשת נמכרה לחברת קפיטל סיטיז, ובשנת 1996 נמכרה לחברת וולט דיסני.
תוכניות וסדרות בהווה > דרמה

האנטומיה של גריי (מאז 2005)
הרופא הטוב (מאז 2017)
תחנה 19 (מאז 2018)
מיליון דברים קטנים (מאז 2018)
טירון (מאז 2018)
ביג סקיי (מאז 2020)
תוכניות וסדרות בהווה > קומדיה

הגולדברגים (מאז 2013)
שחור-כזה (מאז 2014)
הקונרים (מאז 2018)
כלכלת הבית (אנ') (מאז 2021)
תוכניות וסדרות בהווה > ריאליטי/תוכניות ללא תסריט

קטעי הווידאו הביתיים המצחיקים ביותר של אמריקה (מאז 1990)
הרווק (מאז 2002)
הרווקה (2003–2005; מאז 2008)
רוקדים עם כוכבים (מאז 2005)
הכרישים (מאז 2009)
The Great Christmas Light Fight (מאז 2013)
הרווק בגן עדן (מאז 2014)
The Great American Baking Show (מאז 2015)
אמריקן איידול (מאז 2018)
Holey Moley (מאז 2019)
The Genetic Detective (מאז 2020)
שיחת חירום (אנ') (מאז 2020)
The Con (אנ') (מאז 2020)
פוץ' פרפקט (אנ') (מאז 2021)
כשהטבע קורא לך עם הלן מירן (אנ') (מאז 2021)
תוכניות וסדרות בולטות ששודרו בעבר > פעולה

באטמן (1966–1968)
אשת חיל (1975–1977)
ספיידרוומן (1980-1979)
מקגייוור (1985–1992)
לויס וקלארק: הרפתקאותיו החדשות של סופרמן (1993–1997)
זהות בדויה (2001–2006)
הסוכנת קרטר (2015–2016)
הבלתי אנושיים (2017)
סוכני S.H.I.E.L.D. ‏(2013–2020)
תוכניות וסדרות בולטות ששודרו בעבר > סדרות תיעודיות

מייקל ג'ורדן: הריקוד האחרון (2020)
תוכניות וסדרות בולטות ששודרו בעבר > דרמה

סטארסקי והאץ' (1975–1979)
המלאכיות של צ'רלי (1976–1981)
ספינת האהבה (1977–1986)
ילד הקראטה (1986–1987)
בלשים בלילה (1985–1989)
שושלת (1981–1989)
טווין פיקס (1990–1991)
דוגי האוזר (1989–1993)
שנות הקסם (1988–1993)
אלה הם חיי (1994–1995)
קולומבו (1989–2003)
הפרקליטים (1997–2004)
NYPD Blue ‏(1993–2005)
גבירתי הנשיא (2005–2006)
בוסטון ליגל (2004–2008)
איסטוויק (2009)
החיים על פי נד (2007–2009)
בטי (2006–2010)
פלאש פורוורד (2009–2010)
אחים ואחיות (2006–2011)
עקרות בית נואשות (2004–2012)
פאן אם (2011–2012)
שעת האפס (2013)
מרפאה פרטית (2007–2013)
ארץ הפלאות (2013–2014)
נקמה (2011–2015)
קאסל (2009–2016)
המשפחה (2016)
נאשוויל (2012–2016)
סודות ושקרים (2015–16)
פשע אמריקאי (2015–2017)
השורד המיועד (2016–2018)
עד עצם היום הזה (2011–2018)
קוונטיקו (2015–2018)
סקנדל (2012–2018)
ויסקי קוואליר (2019)
האופה והיפה (2020)
המדריך לרוצח (2014–2020)
תוכניות וסדרות בולטות ששודרו בעבר > מדע בדיוני

בגבולות המסתורין (1963–1965)
מנהרת הזמן (1966–1967)
האישה הביונית (1976–1977)
סטיב אוסטין, האיש השווה מיליונים (1974–1978)
בטלסטאר גלקטיקה (1978–1979)
גלקטיקה 1980 (1980)
פאוור ריינג'רס כוח מיסטי (2006)
פלישה (2005–2006)
פאוור ריינג'רס סיבובים לדקה (2009)
אבודים (2004–2010)
הבלתי רגילים (2010–2011)
V ‏(2009–2011)